62014TO0484_INF
A Törvényszék végzése (nyolcadik tanács), 2023. október 11. – Monthisa Residencial kontra Bizottság
(T‑484/14. sz. ügy) (
1
)
„Megsemmisítés iránti kereset – Állami támogatások – A spanyol hatóságok által bizonyos gazdasági egyesülések és befektetőik javára nyújtott támogatás – Hajók vételére irányuló bizonyos pénzügyi lízingmegállapodásokra alkalmazandó adórendszer (spanyol adólízingrendszer) – A támogatást a belső piaccal részben összeegyeztethetetlennek nyilvánító és annak részleges visszatéríttetését elrendelő határozat – Alaki követelmények megsértése – Részleges nyilvánvaló elfogadhatatlanság – Szelektív jelleg – A tagállamok közötti kereskedelem érintettsége – Versenytorzítás – Jogos bizalom – Jogbiztonság – Részben nyilvánvalóan minden jogi alapot nélkülöző kereset”
1.
Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése – Hiány – Elfogadhatatlanság
(A Bíróság alapokmánya, 21. cikk, első bekezdés, és 53. cikk, első bekezdés; a Törvényszék eljárási szabályzata, 76. cikk, d) pont)
(lásd: 28–32. pont)
2.
Megsemmisítés iránti kereset – Határozat elleni kereset – Az eljáráshoz fűződő érdek – A megtámadott jogi aktusnak egy e jogi aktussal szemben benyújtott másik kereset folytán történő részleges megsemmisítése – A megtámadott jogi aktus megsemmisített részeinek megsemmisítésére irányuló jogalapok – Okafogyottá vált jogalapok – Okafogyottság
(EUMSZ 263. és EUMSZ 277. cikk; a Törvényszék eljárási szabályzata, 131. cikk)
(lásd: 33., 34. pont)
3.
Államok által nyújtott támogatások – Fogalom – Az intézkedés szelektív jellege – Bizonyos gazdasági egyesülések és befektetőik javára hozott adóintézkedések – Hajók vételére irányuló bizonyos pénzügyi lízingmegállapodásokra alkalmazandó adórendszer – Az adóhatóság értelmezését igénylő, homályos kritériumokon alapuló előzetes engedély megszerzésére alapított rendszer – Objektívnek nem tekinthető, homályos kritériumok – A szabályozás de iure diszkrecionális jellege – Bennfoglaltság
(EUMSZ 107. cikk, (1) bekezdés)
(lásd: 45–61. pont)
4.
Államok által nyújtott támogatások – Jogellenes támogatás visszatéríttetése – Az EUMSZ 108. cikk eljárási szabályainak megsértésével nyújtott támogatás – A kedvezményezettek esetleges jogos bizalma – Védelem – Feltételek és korlátok – Kivételes körülmények – Hiány
(EUMSZ 108. cikk)
(lásd: 72–80. pont)
5.
Államok által nyújtott támogatások – Jogellenes támogatás visszatéríttetése – A jogbiztonság elve – Feltételek és korlátok – Kivételes körülmények – Hiány
(EUMSZ 108. cikk)
(lásd: 85–94. pont)
6.
Bírósági eljárás – Új jogalapoknak az eljárás folyamán történő előterjesztése – Feltételek – Előterjesztett jogalap kiterjesztése – Kiterjesztés hiánya – Elfogadhatatlanság
(lásd: 95. pont)
Rendelkező rész
1)
A Törvényszék a keresetet mint részben nyilvánvalóan elfogadhatatlant és mint részben nyilvánvalóan megalapozatlant elutasítja.
2)
A Törvényszék a Monthisa Residencial, SA‑t kötelezi a költségek viselésére.
(
1
)	HL C 261., 2014.8.11.